google/wiki40b huggingface dataset:
Bilder Nordic School of Photography

Bilder Nordic School of Photography er en norsk fotoskole som ligger i Nedre Vollgate 8 i Oslo. Den er etablert i 2005 av Anthon B. Nilsen Utdanning (ABNU) og skolens kreative leder Inge Helland.
Skolen tilbyr både grunnutdanning i foto og to-årig fotografutdanning. Grunnutdanningen kan tas over ett semester på dagtid eller to semestre på kveldstid. Den to-årige utdanningen er rettet inn mot kommende yrkesfotografer. I andre skoleår er det spesialisering innen presse/dokumentar eller reklame/mote.
Norgesmesterskapet i fotball for menn 1925

Norgesmesterskapet i fotball for menn i 1925 ble vunnet av Brann etter finaleseier 3–0 over Sarpsborg den 18. oktober. Målscorere for Brann var Alexander Olsen, som scoret i det 12. minutt, og Finn Berstad som scoret i det 69. og i det 76. minutt. 10 000 tilskuere overvar kampen som ble spilt på Fredrikstad stadion i Fredrikstad. Dommer var Fridtjof Johansen fra Holmestrand. Dette var andre gang Brann vant et norgesmesterskap.
Branns vinnerlag: Hugo Hofstad,  John Johnsen, Odd Rasmussen, Johan Greve, Alexander Olsen, Kaare Kongsvik, Folke Kirkemo, Arthur Jensen, Bjarne Johnsen, Finn Berstad og Herbert Lunde.
Sarpsborgs lag: Bjarne Klavestad, Henry Hansen, Arne Ludvigsen, Thorstein Simensen, Alf Hansen, Brede Wass, Ole Grasto, Georg Olsen, Hertvig Hansen, Alf Simensen og Per Holm.
Hypamazso

Utseende

En middelsstor (ca. 15 millimeter), lang og tynn, brun trebukk. Hele kroppen er påfallende forlenget, hodet er omtrent tre ganger så langt som bredt med en markert "snute" foran antennefestet. Fasettøynene er små og rundede. Antennene er nokså kraftige og kortere enn kroppen. Pronotum er sylindrisk, nær dobbelt så langt som bredt. Dekkvingene er smale, bredest i den bakre delen, med markerte punktrader. Beina er forholdsvis korte.

Levevis

Larvene til Agapanthiini lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Arten er vidt utbredt i Afrika.
Synkronsvømming under samveldelekene 1990

Synkronsvømming under de britiske samveldeleker 1990. Synkronsvømming var en av flere sporter under de fjortende samveldelekene som ble arrangert i Auckland på New Zealand i perioden 24. januar til 3. februar 1990. Det var første gangen som judo var med på programmet i Samveldelekene. I lekene i 1990 ble det konkurrert i to øveler, solo og duet, kun for damer. Canada ble beste nasjon, de vant begge gullmedaljene.
Gotfred av Ghemen

Gotfred av Ghemen (nederlandsk: Govert van Ghemen) var den første boktrykker bosatt i Danmark.
Han var boktrykker i Gouda fra 1486 til 1489, og reiste deretter til København, hvor han arbeidet som boktrykker frem til 1510 (sannsynligvis hans dødsår). Han har blant annet trykket Den danske Rimkrønike (1495), som var Danmarks første trykte skrift. Videre trykket han opp Karl Magnus' krønike (1501), Flores og Blantseflor (1504), Skånske Lov (1505), Eriks Sjællandske Lov (1505), Peder Laale: Parabolae (1506), Gudelige Bønner (1509), Jesu Passionsvandring (1509) og Lucidarius (1510).
Susquehanna kjernekraftverk

Susquehanna kjernekraftverk er et kjernekraftverk som produserer elektrisk kraft ved Lake Keowee nær det lille tettstedet Shickshinny i Luzerne County, i delstaten Pennsylvania i det østlige USA. Det ble godkjent for igangsetting i hnhv 1982 og 1984. Installert maksimal effekt er 2 289 MW. Årsproduksjonen i 2007 var på om lag 18,24 TWh elektrisk kraft.
Anlegget eies av Pennsylvania Power & Light. Det har i alt to reaktorer som er i operativ drift, hver med maksimalt ca. 1 140 MW effekt. Etter dagens konsesjoner skal reaktorenes produksjon opphøre i hnhv 2022 og 2024.
Militære grader i Marine Nationale

Militære grader i Marine nationale er delt i offiserer, befal og matroser.
Borgestad (selskap)

Aktieselskabet Borgestad ASA OSE: BOR er et børsnotert norsk almenaksjeselskap som driver shipping, industrivirksomhet og eiendomsutvikling i Norge og utlandet. Hovedkontoret er på Borgestad, Skien.
Selskapet ble stiftet i 1904 av statsminister Gunnar Knudsen som eide, bodde og hadde kontor på Borgestad gård. Han var en aktiv gründer og en fremstående figur i norsk politikk. Han var partileder i Venstre og var statsminister 1908-1910 og 1913-1920. Etter hans død i 1928 har tre generasjoner etterfølgere stått ved roret i selskapet.
Gunnar Knudsen hadde sterk tro på handel og utvikling, og han grunnla Borgestad Fabrikker i 1887. Aktieselskabet Borgestad ble startet i 1904 da han slo sammen sine interesser i flere kystgående dampskip til ett selskap. Han grunnla deretter et lokalt elektrisitetsverk som skulle forsyne kommunene Porsgrunn og Skien. I 1916 ble Aktieselskabet Borgestad notert på Oslo Børs.
Pr 16. april 2007 har Borgestad ASA 2 068 888 aksjer fordelt på ca. 745 aksjonærer.
Selskapets shippingaktivitet er konsentrert om teknisk drift av spesialskip for transport av treforedlingsprodukter. Borgestad har teknisk management på 11 open-hatch bulkskip for andre eiere. Den tekniske driften av skipene skjer fra hovedkontoret på Borgestad.
Industrivirksomheten omfatter utvikling, produksjon og salg av ildfaste materialer. Selskapet har betydelige markedsandeler i Norden og mot sementindustrien globalt. Virksomheten er også blant de ti største produsentene i Europa og selger produkter til mer enn 60 land på verdensbasis.
Selskapets eiendomsaktivitet omfatter drift av Borgestad Næringspark, utvikling av et stort kjøpesenter i Gliwice i Polen, samt et større boligprosjekt på Borgestadholmen.
Jori Lehterä

Landslagskarriere

Han representerte landet sitt under Vinter-OL 2014 i Sotsji, der han tok bronse med det finske laget.
Opticks

Opticks er en bok som ble skrevet av den engelske fysikeren Isaac Newton, og som ble publisert i 1704. Boka omhandler optikk og refraksjon av lys, og blir regnet for å være en av de mest betydningsfulle verkene i vitenskapshistorien. Opticks var Newton sitt andre store bokverk innen fysikk, den første var Philosophiæ naturalis principia mathematica.
Strålingsavkjøling

Strålingsavkjøling har man når et legeme mister mer energi ved stråling enn den får tilført fra omgivelsene.
Den storskala sirkulasjonen i jordatmosfæren er drevet av forskjeller i absorbert solinnstråling per kvadratmeter. Solen varmer opp Jorden mer i tropisk strøk enn i polare områder. Atmosfærisk sirkulasjon og havstrømmer omfordeler en del av denne energien som merkende varme og latent varme ved hjelp av blant annet storstilte vindsystemer og sykloner i atmosfæren. Tropene stråler altså mindre varme ut i verdensrommet enn de ville ha gjort om det ikke fantes sirkulasjonsstrømmer på Jorden. I tillegg ville polområdene hatt større strålingsavkjøling. De tropiske områdene har større strålingsavkjøling (mer utstråling) enn polområdene på grunn av høyere overflatetemperatur der.
I liten skala kan man kjenne et eksempel på strålingsavkjøling foran et kaldt vindu om vinteren. Den siden av ansiktet som vender mot vinduet blir kaldere enn den som vender inn mot rommet.
Benetton Formula

Historie

Benetton Group kom først inn i Formel 1 som sponsorselskap for Tyrrell i 1983, og deretter Alfa Romeo i 1984 og 1985 og endelig Toleman i 1985. Benetton Formula Ltd. ble dannet på slutten av 1985 da Toleman-teamet ble solgt til Benetton-familien. Teamet begynte med BMW-motorer og byttet senere til Ford.
Teamet ble ledet av Flavio Briatore fra 1990 til 1997. Rocco Benetton, Luciano Benettons yngste sønn, kom inn i teamet som aerodynamikk-ingeniør i 1998 og sparket Briatore. Han erstattet han med Prodrive-sjefen David Richards, som bare varte et år før også han ble sparket på grunn av uenighet med Benetton-familien om framtidig strategi. Etter Richards' avgang ledet Rocco Benetton teamet i tre år til det ble solgt til Renault. Rocco Benetton klarte å oppnå en salgspris som var uhørt i F1 til da.
Benetton-teamet er best kjent for sin suksess med Michael Schumacher, som vant 2 førermesterskap og 19 av teamets totalt 27 seire. Etter at de byttet til Renault-motorer vant Bennetton i 1995 også konstruktørmesterskapet med Schumacher og Johnny Herbert. Etter 1995 gikk Schumacher til Ferrari sammen med Ross Brawn, Rory Byrne og 11 andre nøkkelfigurer fra hans to mesterskapssesonger hos Benetton. Etter dette ble Benetton-teamet aldri hva det engang var igjen.
16. mars 2000 ble teamet solgt til Renault for 120 millioner USD. Som et ledd i restruktureringen hentet Renault tilbake Flavio Briatore som teamsjef. Under den siste sesongen i 2001 var førerne, Jenson Button og Giancarlo Fisichella, ofte å finne på de to bakerste plassene i startoppstillingen. Men etterhvert som Renaults overtakelse nærmet seg ble prestasjonene bedre, og mot slutten av sesongen oppnådde Giancarlo Fisichella en flott pallplassering bak Michael Schumacher og David Coulthard.

Kontroverser

Under 1994-sesongen, ble det fra andre team hevdet at Benetton hadde funnet en måte å bryte FIAs forbud mot elektroniske hjelpemidler som traction control og launch control. Under undersøkelsene som fulgte oppdaget FIA «startsekvens» (launch control)-software i Benetton B194-bilene, og forskjellige typer ulovlig software i biler fra konkurrerende team. FIA hadde ingen bevis for at softwaren var blitt brukt i løp, så teamene hvor ulovlig software var blitt funnet fikk liten eller ingen straff. Det ble imidlertid ikke funnet traction control-software i Benettons biler. Flavio Briatore, Benettons sjef i 1994, uttalte i 2001 at «Vår eneste feil var at vi på den tid var for unge og folk var mistenkelige».

Nasjonalitet

Benetton-team hadde en britisk lisens fra 1986 til 1995 og en italiensk lisens fra 1996 til 2001. Benetton-familien ønsket denne endringen i nasjonal tilhørighet for å kunne ha et Formel 1-team fra sitt eget land. Teamet hadde imidlertid hele tiden sin base i Storbritannia.
Chatbot

En chatbot er en bot som kan chatte. Sagt på en annen måte er det et stykke programvare som enten kan hjelpe i noen bestemte situasjoner, eller eventuelt simpelthen underholde en person.
En chatbot kan brukes i flere ulike sammenhenger, for eksempel har IKEA tatt ideen til seg og laget en chatbot som kan guide rundt på hjemmesiden.
Screencast

En screencast er et opptak av skjermbildet på en datamaskin, publisert som en videofilm. En screencast, eller skjermvideo på norsk, brukes gjerne i sammenheng med programvareopplæring eller andre oppgaver relatert til bruk av datamaskin. Ordet screencast brukes både om selve filmen som produseres, og om publiseringskanalen.

Kombinasjon av screencast og vidcast

Som en naturlig forlengelse av styrkene til både screencast-mediet og podcast-distribusjonen, finnes det i dag mange tilgjengelige vidcast-tjenester. Disse tilbyr i hovedsak programvareopplæring, mens vidcasten You Suck at Photoshop kombinerer programvareopplæring med humor.

Bruk av screencast i undervisning

Det finnes mange forskjellige bruksområder for screencaster i undervisningen. Man kan for eksempel lage screencasts for å instruere i bruken av et bestemt nettsted, en eller flere typer dataprogrammer eller lignende. Bruken av slike screencaster kan for eksempel være at elevene sitter hjemme og utfører oppgaver i henhold til disse hjelpevideoene, eller at de brukes som en del av en differensiert undervisning.
David Bowman

Klubbkarriere

Bowman begynte sin fotballkarriere hos Heart of Midlothian FC i 1980 sammen med John Robertson, som sammen hadde vært ballgutter i klubben i yngre alder, og som senere kom til å spille landskamper for Skottland sammen. Ettersom klubben var i økonomisk krise på begynnelsen av 1980-tallet, var Hearts nødt til å satse på yngre spillere fra egen stall, noe som gjorde at både Bowman og Robertson etablerte seg tidlig på klubbens førstelag. Bowman fikk sin seriedebut i en alder av 16 år, og ledet etterhvert laget som kaptein i en alder av 18 år.
Etter å ha spilt over 115 seriekamper frem til 1984 flyttet han til England, hvor han skrev under på en kontrakt med Coventry City FC. Her spilte han i to sesonger og fikk med seg 40 seriekamper før han sommeren 1986 ble solgt til Dundee United FC sammen med landsmannen Jim McInally. Hos Dundee etablerte han seg raskt på førstelaget og var med på å spille klubben frem til den øverste delen av skotsk seriefotball og til spill ute i Europa. Bowman var blant annet med på å spille klubben frem til finalen i UEFA-cupen 1986/87, som Dundee United tapte til fordel for IFK Göteborg. 
Bowman var også med på å spille klubben frem til fire finaler i Scottish Cup (1987, 1988, 1991 og 1994), men tapte de tre første før Dundee United og Bowman klarte å overvinne Rangers FC i 1994, og dermed sikret seg sitt første cupmesterskap. I 1995/1996-sesongen ble han tildelt testimonial for sine ti år i klubben, og tok over kapteinsbindet etter Christian Dailly. I 1998 meldte han overgang til Raith Rovers FC, hvor han fikk én sesong før han forsøkte seg på et utenlandsopphold hos Orient & Yee Hope Union i Kina. Han avsluttet karrieren hos Forfar Athletic i perioden 2000 til 2002, før han deretter la opp som fotballspiller.

Internasjonal karriere

Bowman fikk tidlig aldersbestemte landskamper for Skottland, og i 1982 var han en del av Skottland U19 som vant Europamesterskapet, og som året etter deltok i verdensmesterskapet i Mexico. Han fikk sin landslagsdebut for det skotske herrelandslaget i en vennskapskamp mot Finland den 25. mars 1992 (1–1). Han ble tatt ut i troppen til EM i fotball 1992 i Sverige av landslagstrener Andy Roxburgh, hvor Skottland møtte Nederland (0–1), Tyskland (0–2) og SUS (3–0) i gruppespillet, men hvor Bowman var reserve og ikke fikk spille noen av kampene. Fra 1992 og frem til 1993 fikk han seks landskamper for Skottland.

Trenerkarriere

Bowman gikk inn i trenerrollen på begynnelsen av 2000-tallet, og var trener for Dundee United samtidig mens han spilte deltid for Forfar Athletic. Etter at Craig Brewster tok over som manager for Dundee United i 2006 forlot Bowman klubben. Etter å ha jobbet som ekspertkommentator for BBC Radio Scotland ble han invitert av sin gamle lagkamerat John Robertson til å gå inn i rollen som assistentmanager for Livingston, og etter at Robertson fikk sparken i april 2007, ledet Bowman klubben ut sesongen før han ble erstattet av  Mark Proctor.
I tiden etter Livingston har Bowman arbeidet som ungdomstrener for både Dundee FC og Dundee United FC.
Charles Burney

Liv

Burneys far var portrettmaler. Den tidlige musikkundervisningen fikk Charles Burney hos organisten ved katedralen i  Chester, Edmund Baker, en elev av John Blow. 15 år gammel fortsatte han med et tre år langt musikkstudium hos halvbroren James Burney som var organist ved St. Mary's Church i Shrewsbury. Fra 1744 til 1746 studerte Charles Burney hos Thomas Arne i London og var på samme tid fiolinist og bratsjist i Händels orkester.
Burney arbeidet i flere år som organist, skrev noe musikk for Theatre Royal Drury Lane og satte opp sin Ode for St Cecilia's Day på Ranelagh Gardens i 1759. På denne tiden begynte han å tumle med ideen om å skrive en grunnleggende musikkhistorie. 23. juni 1769 ble Burney tildelt doktorgrad (Bachelor and Doctor of Music) av University of Oxford Burney under en tilstelning der en av hans egne anthems ble oppført.
For å skaffe materiale til den planlagte musikkhistorien reiste han i 1770 på en lang forskningsreise til Paris, Genève, Torino, Milano, Padova, Venezia, Bologna, Firenze, Roma og Napoli. Reisen beskrev han i The Present State of Music in France and Italy (1771). I 1772 gjorde han en ny reise som han skrev om i The Present State of Music in Germany, the Netherlands and United Provinces (1773). Disse reiseskildringene har stor musikkhistorisk betydning fordi Burney beskriver møter med betydelige musikere som  Wolfgang og Leopold Mozart, Gluck og Carl Philipp Emanuel Bach.
Burneys musikkhistorie, A General History of Music, kom ut i 1776 (bind 1), 1782 (bind 2) og ble avsluttet med bindene 3 og 4 i 1789. Verket ble stort sett godt mottatt og blir i dag regnet som det mest betydelige musikkhistoriske verket på engelsk språk ved siden av John Hawkins'  A General History of the Science and Practice of Music (1776) – om en tar høyde for at verkene inneholder historisk betingede feilvurderinger.
Et annet viktig verk er An account of the Musical Performances in Westminster Abbey and the Pantheon in Commemoration of Handel (1785) som gir en god biografisk framstilling av Georg Friedrich Händels liv.
Burney ble i 1773 innvalgt som fellow i Royal Society.
FIA GT Championship

FIA GT Championship er en motorsportklasse organisert av Stéphane Ratel Organisation på vegne av Det internasjonale bilsportforbundet FIA. Mesterskapet foregår hovedsakelig i Europa, men det blir av og til arrangert løp i andre verdensdeler, sist i Asia.

Regler

FIA har for tiden tre ulike kategorier av såkalte GT-biler; GT1, GT2 og GT3. Hver av disse kategoriene kårer hvert år beste fører, beste team og beste konstruktør. Begge kategorier er basert på produksjonsbiler, som må produseres i et minsteantall på 25 eksemplarer for å være kvalifisert. Begge klasser kan modifiseres i forhold til produksjonsmodellene de er basert på, og hvilken GT-klasse det deltas i bestemmer hvor mye bilen kan modifiseres, hvor GT1 er den frieste klassen.
I 2006-sesongen kom klassen GT3 til, som ligger enda nærmere produksjonsmodellene enn klassene GT1 og GT2. I denne klassen er bilene praktisk talt originale, med unntak av at de er gjort racingklare med blant annet veltebur, andre bensintanker etc. Merker som Aston Martin, Chevrolet, Dodge, Lamborghini, Ascari og Maserati deltar i FIA GT3 European Championship, som er en supportserie for enkelte runder av hovedmesterskapet.
FIA definerer en GT-bil som en «åpen eller lukket bil med ikke mer enn én dør per side og minimum to seter plassert på hver sin side av bilens langsgående senterlinje; disse to setene må ligge i samme tverrgående linje. Denne bilen må være tillatt brukt på offentlig vei, og tilpasset for racingbruk på lukket bane.»
EM i turn for menn 1975

Det 11. Europamesterskapet i turn for herrer ble arrangert i Bern i Sveits i 1975.
Lord Jim (film)

Handling

Lord Jim er styrmannen ombord på et skip i det Det arabiske hav. Da skipet styrer inn i en storm blir han overbevist om at det vil synke med alle sine passasjerer og forlater derfor skipet i panikk. Skipet blir imidlertid berget og Jim blir stilt for retten for feighet og fradømmes sitt styrmannssertifikat.
Hans eneste sjanse til å opprettholde æren, er å ta kapteinsjobben på et skip som har kurs for Patusans kvelende sump. Her befrir han en innfødt stamme fra en røvergenerals blinde terror.

Popularitet og økonomi

Lord Jim ble ingen publikumssuksess.

Anmelderne

Den fikk blandet mottakelse av anmelderne, noe som gjenspeiles i at den har fått 57 % på Rotten Tomatoes. O'Toole fikk en del kritikk for sin rolletolkning og han har i ettertid uttalt at han ikke passet til rollen.

Innspilling

Mye av filmen ble innspilt i nærheten av Angkor Vat i Kambodsja, under svært vanskelige forhold. Filmteamet fikk hjelp av oversetteren  Dith Pran, som senere rømte landet etter den kommunistiske maktovertakelse. Hans liv ble senere portrettert i filmen Dødsmarkene fra 1984.
Furulund (Kävlinge)

Furulund er et tettsted i Kävlinge kommune i Skåne län i Sverige. I 2010 hadde tettstedet 4 180 innbyggere.
Jungelpatruljen

Jungelpatruljen er i tegneserien Fantomet en paramilitær sikkerhetsstyrke i det fiktive landet Bengal.

Historikk

Patruljen ble dannet i 1664 av det sjette Fantomet, sammen med piratene Rødskjegg, Salla, Storebart og Knuseren. Disse gikk med på danne patruljen etter at Fantomet hadde slått dem i kamp i Sanloi, men avsto fra å bli sjef for Rødskjeggs piratorganisasjon og drive den videre. I stedet for å fortsette sin piratvirksomhet, dannet dermed denne organisasjonen grunnlaget for Jungelpatruljen. Fantomet utnevnte de fire piratlederne til sine nestkommanderende, med grad av løytnant. Deres første oppgave ble å luke ut upålitelige elementer fra egne «avdelinger», pirater som mest sannsynlig ikke ville følge ordre i en lovlydig organisasjon. Senere ble Rødskjegg forfremmet til kaptein og den første patruljelederen, da Fantomet ofte var opptatt på andre kanter og ikke kunne lede patruljen i det daglige. Fantomet har alltid vært organisasjonens kommandant (øverste leder), men fra det femtende Fantomets tid har han vært det i hemmelighet. Patruljens motto er Stamus contra malo, som er latin og betyr «Vi står mot ondskapen». (Mottoet inneholder en grammatisk feil; på korrekt latin burde det hett "stamus contra malum" med det rette kasuset etter preposisjonen contra. Man kan muligens anta at Rødskjegg og det sjette Fantomet hadde begrenset kjennskap til latin.)
Patruljen er underlagt Bengals styre og jurisdiksjon, men har kun ansvar for grenseområdet mellom jungel og sivilisasjon i Bengal, og ikke selve jungelen, der lokale stammer hersker.

Organisasjon

I det daglige blir patruljen ledet av en patruljesjef, med obersts grad, og som også er patruljens ansikt utad. Denne er per i dag Jonathan Worubu, som også er patruljens første svarte sjef.

Patruljen blir ansett som en elitestyrke og det, muligens sammen med patruljens mystikk og hemmelige øverste leder, gjør at flere tusen hvert år søker om opptak. Etter nøye vurdering fra patruljens sjef (et rent rulleblad er særdeles viktig), blir bare rundt hundre utvalgt til å gjennomgå opptaksprøvene, som er; svømming, bryting, skyting, og forsering av hinderløype som en innledning. Deretter er det felles 2 ukers overlevelsestrening i jungelen, fulgt av én uke hvor de må klare seg på egen hånd. Det blir også lagt stor vekt på evnen til å ta personlig initiativ. Bare ti aspiranter inntas til slutt gjennom disse steinharde vilkårene hvert år. Det er kommandanten selv (Fantomet) som godkjenner de nye rekruttene, etter innstilling fra patruljens leder. Patruljen har i de senere årene hovedsakelig prøvd å rekruttere personer fra Afrika, men opptar alle som utfyller vilkårene og klarer opptakskravene. Kvinner er i de senere år, på like vilkår med menn, blitt opptatt i patruljen.

Utstyr og bevæpning

Hvert enkelte patruljemedlem er bevæpnet med et personlig enhåndsvåpen (pistol eller revolver), men det finnes våpen av grovere kaliber i patruljens arsenal, slik som rifler og maskinpistoler.
De bruker til daglig firehjulsdrevne kjøretøy (Jeep) i sin patruljering, men har i kjøretøyparken også tilgang på større og tyngre transportmidler, i tillegg til at de disponerer helikoptre.
Tre i parken

Tre i parken er et musikkalbum med Kirsti Sparboe, Oddvar Sanne og Arne Bendiksen, utgitt i 1968. Omslagsbildet er laget som en parodi på Beatles-albumet Help! med bruk av semaforer. Om de er tre personer i parken eller det var snakk om trærne i parken ble også lagt inn som en tilsiktet dobbelthet i tittelen.
Macao under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Cebu Pacific

Destinasjoner

Cebu Pacific flyr til 33 innenriksdestinasjoner og 24 internasjonale destinasjoner i 14 land.

Flåte

Flyselskapet studerer Boeing 777-300ER i bare økonomi-klasse, som kan bli brukt til ruter til Vest-kysten i USA.
Etter at en Airbus A380 landa i Manila 11. oktober 2007, har Cebu Pacific en interesse om å ordre flytypen. Airbus A380 fly kan ha over 800 passasjerer i bare økonomi-klasse, og flya i Cebu Pacific har bare økonomi-klasse. Flytypen kan bli brukt til ruter i USA. Cebu Pacific vil vente med å ordre flytypen, før alle de 20 Airbus A320 har kommet i flåten.
Den 18. desember 2007, Cebu Pacific ga en ordre på fire ATR 72-500 fly.
Chuanhui

Chuanhui (kinesisk: 川汇区, pinyin: Chuānhuì Qū) er et bydistrikt i den kinesiske provinsen Henan, og tilhører byprefekturet Zhoukou.
Chuanhui har et areal på 141 km² og teller 360 000 innbyggere (2002).
Linje N (New Yorks undergrunnsbane)

Linje N (N Broadway Express) er en undergrunnslinje ved New Yorks undergrunnsbane. Den har fargen gul på rutekart. Linjen betjener 45 stasjoner mellom Astoria – Ditmars Boulevard i Queens til Coney Island – Stillwell Avenue Parkway i Brooklyn.